মহিলাদের নিরাপত্তার স্বার্থে এবার বিশেষ পিস্তল নিয়ে এল কাশীপুর গান অ্যান্ড শেল ফ্যাক্টরি। শুধুমাত্র মহিলাদের জন্যই বিশেষভাবে ডিজাইন করা হয়েছে এই পিস্তল। নয়া পিস্তলটির নাম অশ্বিনী ম্যাক টু।
 নিজস্ব প্রতিবেদন : মহিলাদের নিরাপত্তার স্বার্থে এবার বিশেষ পিস্তল নিয়ে এল কাশীপুর গান অ্যান্ড শেল ফ্যাক্টরি। শুধুমাত্র মহিলাদের জন্যই বিশেষভাবে ডিজাইন করা হয়েছে এই পিস্তল। নয়া পিস্তলটির নাম অশ্বিনী ম্যাক টু। অত্যাধুনিক এই পিস্তলটি ওজনে মাত্র ৬০০ গ্রাম। যা খুব সহজেই হ্যান্ডব্যাগে নিয়ে যাতায়াত করা যাবে। একইসঙ্গে পিস্তলটিতে রয়েছে বহু নজরকাড়া বিশেষত্ব। পিস্তলটির ব্যবহার করাও খুব সহজ। মহিলাদের জন্য বিশেষভাবে ডিজাইন করা এই পিস্তলে সুরক্ষার দিকে দেওয়া হয়েছে বাড়তি নজর। পিস্তলটির লুকসও ট্রেন্ডি। প্রসঙ্গত, বাজারে আগে থেকেই ছিল অশ্বিনী মডেলের পিস্তল। এবার তারই আধুনিক সংস্করণ আনা হল। তবে বিশেষভাবে তৈরি মহিলাদের জন্য পিস্তল দেশে এই প্রথম। পিস্তলটির দাম পড়ছে প্রায় লাখখানেক টাকা। খুব শিগগিরই অনলাইনেই এই পিস্তল কেনার সুযোগ মিলবে।